CELEX: 62007TN0003
Language: ro
Date: 2007-01-02 00:00:00
Title: Cauza T-3/07: Acțiune introdusă la data de 2 ianuarie 2007 — Spania/Comisie

10.3.2007   
            
            
               RO
            
            
               Jurnalul Oficial al Uniunii Europene
            
            
               C 56/31
            
         Acțiune introdusă la data de 2 ianuarie 2007 — Spania/Comisie
   (Cauza T-3/07)
   (2007/C 56/62)
   Limba de procedură: spaniola
   Părțile
   
      Reclamant: Regatul Spaniei (reprezentant: J. M. Rodríguez Cárcamo).
   
      Pârâtă: Comisia Comunităților Europene.
   Concluziile reclamantului
   
               —
            
            
               Anularea în totalitate a Deciziei C(2006) 5103 de aplicare a unor corecții financiare pentru cinci proiecte în curs de executare pe teritoriul Andaluziei:
               
                           —
                        
                        
                           admiterea primului motiv invocat trebuie să determine anularea parțială a Deciziei, prin reducerea valorii corecțiilor cu 1 136 320 euro;
                        
                     
                           —
                        
                        
                           admiterea celui de-al doilea motiv invocat trebuie să determine anularea parțială a Deciziei atacate, prin reducerea valorii corecțiilor cu 267 746 euro, sau în subsidiar și pentru eroare de calcul, cu 90 186 euro;
                        
                     
                           —
                        
                        
                           admiterea celui de-al treilea motiv invocat trebuie să determine anularea parțială a Deciziei atacate, prin reducerea valorii corecțiilor cu 76 369 euro;
                        
                     
                           —
                        
                        
                           admiterea celui de-al patrulea motiv invocat trebuie să determine anularea parțială a Deciziei atacate, prin reducerea valorii corecțiilor cu 3 264 849 euro.
                        
                     
         
               —
            
            
               obligarea Comisiei la plata cheltuielilor de judecată.
            
         Motivele și principalele argumente
   Prezenta acțiune este îndreptată împotriva Deciziei Comisiei C(2006) 5103 din data de 20 octombrie 2006 prin care se reduce asistența din Fondul de coeziune pentru cinci proiecte în curs de executare pe teritoriul Comunității Autonome Andaluzia, enumerate în continuare:
   
               —
            
            
               Nr. 2000.ES.16.C.PE.012 (Lucrări necesare pentru gestionarea deșeurilor în Comunitatea Autonomă Andaluzia);
            
         
               —
            
            
               Nr. 2000.ES.16.C.PE.066 (Lucrări de asanare și epurare în bazinul Guadalquivirului);
            
         
               —
            
            
               Nr. 2000.ES.16.C.PE.004 (Lucrări de asanare și epurare în bazinul de Sud: Faza I);
            
         
               —
            
            
               Nr. 2001.ES-16.C.PE.025 (Dezvoltarea instalațiilor de tratare a deșeurilor urbane solide în Comunitatea Autonomă Andaluzia — 2001);
            
         
               —
            
            
               Nr. 2000.ES.16.C.PE.138 (Lucrări necesare pentru gestionarea deșeurilor în Comunitatea Autonomă Andaluzia).
            
         În Decizia atacată, care a vizat în principal examinarea proiectului 012, Comisia a aplicat o corecție de 4 745 284 euro, pe baza argumentelor determinate referitoare la suficiența controalelor cu privire la admisibilitatea subvenționării cheltuielilor și îndeplinirea anumitor reguli de încheiere a contractului (atribuirea directă a două contracte, utilizarea experienței precum criteriu de atribuire și pretinse neregularități cu ocazia publicării anumitor contracte).
   În susținerea pretențiilor sale, statul reclamant pretinde:
   
               —
            
            
               Încălcarea principiilor încrederii legitime, securității juridice și proporționalității, în legătură cu admisibilitatea subvenționării anumitor cheltuieli, dat fiind că măsura contestată a fost adoptată înainte de expirarea prorogării solicitate pentru eliminarea cheltuielilor nesubvenționabile și înlocuirea lor cu altele subvenționabile;
            
         
               —
            
            
               Interpretarea incorectă a articolului 11.3 literele (b) și (e) din Directiva 92/50/CEE (1), în legătură cu presupusele neregularități identificate în atribuirea directă a două contracte de servicii. În cadrul acestui motiv și cu titlu subsidiar se invocă, de asemenea, o eroare de calcul;
            
         
               —
            
            
               Încălcarea Directivelor în materia contractelor de achiziții publice în ceea ce privește includerea „criteriului experienței“ între criteriile de atribuire. Se susține în acest sens că, deși acest criteriu nu este prevăzut în mod expres în actul normativ aplicabil, chiar jurisprudența comunitară admite această posibilitate și că utilizarea respectivului criteriu nu ar putea constitui niciodată o încălcare gravă și flagrantă a ordinii comunitare, dimpotrivă, ar putea fi calificată, în orice caz, ca o eroare de drept scuzabilă, motivată prin lipsa clarității normei;
            
         
               —
            
            
               Inexistența în neregularitățile decurgând din nepublicarea anumitor contracte a unei neîndeplinirii grave și flagrante și, în consecință, a unei încălcări a dreptului comunitar suficient calificată.
            
         
      (1)  Directiva 92/50/CEE a Consiliului din 18 iunie 1992 privind coordonarea procedurilor de atribuire a contractelor de achiziţii publice de servicii (JO L 209, din 24.7.1992, p. 1).